крановете, люковете на ревизионните отвори, фланците и др.) трябва да имат приспособление, позволяващо поставянето на митническа пломба. Това приспособление не бива да може да се демонтира и да се монтира отново отвън, без да останат видими следи, а също така вратата или системата за затваряне не трябва да може да се отваря, без да бъде нарушена целостта на митническата пломба. Последната следва да бъде адекватно предпазвана. Разрешават се отварящи се покриви;в) вентилационните и отточни отвори трябва да бъдат оборудвани с приспособление, възпрепятстващо достъпа до вътрешността на контейнера. Това приспособление не бива да може да се демонтира и да се монтира отново отвън, без да останат видими следи.2. Независимо от разпоредбите на член 1, буква в) на настоящия регламент, се допускат съставни елементи на контейнера, които по практически причини трябва да съдържат празни пространства (например, пространството между плоскостите на една двойна преграда). За да не могат тези пространства да бъдат използвани за укриване на товари в тях:i) вътрешната облицовка на контейнера не трябва да може да се демонтира и монтира отново, без да останат видими следи;ii) броят на въпросните пространства трябва да бъде сведен до минимум, а също така тези пространства трябва да бъдат леснодостъпни за проверка от митническите органи.Член 3Сгъваеми или демонтируеми контейнериСгъваемите или демонтируеми контейнери се подчиняват на разпоредбите на член 1 и на член 2 от настоящия регламент; освен това те трябва да притежават заключваща система, която да блокира отделните части, след като контейнерът бъде монтиран. Тази заключваща система трябва да може да бъде пломбирана от митницата, когато се намира от външната страна на контейнера, след като той бъде монтиран.Член 4Контейнери с платнища1. Контейнерите с платнища трябва да отговарят на условията на членове 1, 2 и 3 от настоящия регламент дотолкова, доколкото същите са приложими към тях. Те също така трябва да съответстват на разпоредбите на настоящия член.2. Платнището се изработва или от дебело платно, или от неразтеглива и достатъчно здрава тъкан, покрита с пластмаса или с каучук. То трябва да бъде в добро състояние и да е изработено така че след като се монтира затварящото устройство, да не може да се достигне до товара, без да останат видими следи.3. Ако платнището е изработено от няколко части, краищата на тези части следва да се прегънат един в друг и да се съединят посредством два шева, отстоящи на най-малко 15 mm един от друг. Тези шевове се правят в съответствие със скица No 1, приложена към настоящия регламент; същевременно, когато за някои части от платнището (например, задни капаци и подсилени ъгли) такова пришиване на частите е невъзможно, достатъчно е да се подгъне краят на горната част и шевовете да се направят в съответствие със скица No 2, приложена към настоящия регламент. Единият от шевовете ще бъде видим само отвътре, а цветът на конеца, използван за този шев, трябва да бъде с видимо различен цвят от цвета на платнището, както и от цвета на конеца, използван за другия шев. Всички шевове се правят с шевна машина.4. Ако платнището е изработено от тъкан, покрита с пластмаса, и е съставено от няколко